Bolesť pred operáciou
Dobrý deň mám diagnózu K60.3 o dva týždne som objednaná na operáciu.Poprosim poradiť lieky od bolesti ktoré aj zaučinkuju okrem ibalginu poprípade maste a gély.Už to trvá sedem týždňov bolesti niekdy sú neznesiteľné nie práve pri stolici ale bežne.
Dobrý deň,
ďakujeme za Vašu otázku.
Pokiaľ nie je na liečbu bolesti vhodný ibuprofén (Ibalgin), z voľnopredajných liekov je možné siahnúť iba po liekoch s obsahom
paracetamolu
.
Ak je ibuprofén možné na základe Vášho zdravotného stavu podávať, zo skupiny nesteroidových protizápalových liekov je účinný aj liek
Nalgesin S
. pôsobí protizápalovo, zmierňuje bolesť a aj znižuje horúčku. Užíva sa 1 tableta každých 8 - 12 hodín. Na úvod sa môže užiť dvojitá dávka, a to buď 2 tablety naraz alebo sa 2. tableta môže užiť v hodinovom intervale po prvej. Pokiaľ by bola liečba liekom Nalgesin S nedostačujúca, je možné krátkodobo striedať Paralen s Nalgesinom, pričom odstup medzi ich aplikáciou by mal byť aspoň 6 hodín. Dlhodobá kombinácia liekov sa kvôli zvýšenému riziku výskytu vedľajších účinkov neodporúča.
Alternatívou je kombinovaný liek
Valetol
. Obsahuje propyfenazón, paracetamol a kofeín. Liek sa používa pri bolesti hlavy, zubov, migréne, bolesti pri nachladnutí, pooperačnej a reumatickej bolesti, ischiase (bolesť v krížoch s vyžarovaním do dolných končatín), neuralgii (bolesť nervového pôvodu, záchvatová bolesť v priebehu nervu) a bolestivej menštruácii a pod. Dospelí a dospievajúci od 15 rokov užívajú pri bolesti 1-2 tablety, ďalej podľa potreby po jednej tablete s odstupom najmenej 4 hodín, najviac do celkovej dávky 5 tabliet za deň. Liek nie je vhodný na dlhodobé podávanie.
Lokálne pôsobiace prípravky tlmiace bolesť je vhodné pri uvedenej diagnóze podávať iba na odporúčanie ošetrujúceho lekára.
Pri nedostatočnom účinku, alebo potrebe dlhodobej liečby bolesti je potrebné liečbu konzultovať s ošetrujúcim lekárom, ktorý pozná Váš zdravotný stav.
Prajem skorú úľavu od ťažkostí.
S pozdravom
PharmDr. Veronika Kiabová